สวัสดีค่ะ ในเดือนตุลาหนูเป็น ปจด.วันที่6 และหลัง ปจด.หยุดได้มี พสพ.กับแฟน ไม่ได้ใส่ถุงยางแตกนอก และได้ซือยาคุมฉุกเฉินมากิน หลังกินได้6วัน ได้มีเลือดออกกระปริปกระปรอย บางวันเป็นสีแดง น้ำตาลเข้ม แดงจางๆ และเป็นได้9วันแล้ว เลือดยังไม่หยุด เกิดจากอะไรหรอคะ ปล.หนูเป็นคน ที่เป็นปจด.นานมาก 7วันถึงหยุด
สวัสดีค่ะ ยาคุมกำเนิดฉุกเฉินอาจมีผลข้างเคียงเช่น-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะจากอาการที่เล่ามาน่าจะเกิดจากผลข้างเคียงของยาคุมฉุกเฉินได้ แต่อย่างไรก็ตาม ไม่ควรมีเลือดออกมาก หรือออกนานเกิน 7 วันดังกล่าวมา ในที่นี้แนะนำให้ไปพบสูตินรีแพทย์เพื่อหาสาเหตุอื่นๆเพิ่มเติมเช่นเนื้องอกหรือการติดเชื้อในอวัยวะสืบพันธุ์เพศหญิงค่ะในระหว่างนี้หากเลือดออกมากไม่หยุด ปวดหน่วงท้องน้อย มีไข้ ควรรีบไปเบื้องต้น ควรหลีกเลี่ยงการมีเพศสัมพันธ์ในช่วงนี้ไปก่อน จนกว่าจะทราบแน่ชัดว่าเป็นอะไร ไม่ไปซื้อยาปรับฮอร์โมนใดๆมากินเอง หากจะมีเพศสัมพันธ์ควรวางแผนการคุมกำเนิดเช่นใช้ถุงยางอนามัย หรือใช้ยาคุมกำเนิดแบบแผง หรือฉีดยาคุม หรือฝังยาคุมจะดีกว่าการรับประทานยาคุมฉุกเฉินค่ะ